09/11/2012 | Administración LocalMunicipal
Dumbría
Aprobación definitiva Regulamento cemiterio de Estimán

Trancorrido o prazo de exposición pública do anuncio de aprobación inicial do regulamento de réxime interior do cemiterio municipal de Estimán (Dumbría) sen que se presentase reclamación ou alegación algunha, expose ao público aos efectos da sua aprobación definitiva, entrada e vigor e para xeral coñecemento: É obxecto deste regulamento a ordenación do uso do Cemiterio Municipal de Estimán. Dumbría. O Regulamento será de aplicación a todas as actuacións directamente relacionadas coa prestación do servizo que teñan lugar en calquera das instalacións e demais dependencias destinadas a servizos funerarios de titularidade municipal. En todos os aspectos non contemplados neste Regulamento, estarase ó disposto no Regulamento de bens das entidades locais, aprobado por R. D. 1372/86, de 13 de xuño, en relación co 74.2 do R. D. L.781/86, de 18 de abril e 79 da Lei 7/85, reguladora das bases do réxime local. O cemiterio é un ben de dominio público, coa cualificación de ben de servizo público, determinado especificamente no artigo 4 do Regulamento de bens das entidades locais, aprobado por R. D. 1372/86, de 13 de xuño, en relación co 74.2 do R. D. L.781/86, de 18 de abril e 79 da Lei 7/85, reguladora das bases do réxime local. O Concello regulará o uso do cemiterio de acordo coas disposicións de carácter xeral e as contidas neste regulamento, a través das seguintes actuacións: 3.1.- Autorizar o emprego de nichos e calquera outro uso especial normal no recinto do cemiterio.3.2.-Coidar, limpar e acondicionar o cemiterio e as súas instalacións.3.3.- Designar ó persoal, no seu caso, que coida da administración, vixilancia, traslados, enterramentos, coidado xeral das instalacións do cemiterio e demais, que realice os distintos labores que corresponden ó Concello.3.4.- Levar un rexistro de sepulturas e de enterramentos.3.5.- Tódalas que se deriven do presente regulamento. Os anteriores apartados 3.2 e 3.3 poderán ser obxecto de concesión administrativa conxunta ou individualmente.4.1.- O emprego do cemiterio supeditarase ás disposicións de rango xeral, en especial ó disposto no regulamento de policía sanitaria mortuoria, no regulamento de cemiterios de Galicia e na lei e regulamento do rexistro civil.4.2.- Este réxime manterase tanto para os enterramentos coma para as actuacións previas, simultáneas ou posteriores aos mesmos. Con carácter xeral estarán abertos ao público para o seu libre acceso tódolos recintos de unidades de enterramento e instalacións de uso público, establecendo o Concello horarios de apertura e de prestacións de servizo o máis amplo posible en beneficio dos cidadáns. O Concello dará a coñecer ao público tales horarios, que se fixarán na atención ás esixencias técnicas, racionalización dos tempos de servizo do persoal, climatoloxía, luz solar, e calquera outra circunstancia que en cada momento aconselle a súa ampliación ou restrición.6.1. Os enterramentos no cemiterio faranse sen discriminación por razóns de relixión ou doutro tipo.6.2. Os ritos funerarios practicaranse sobre cada sepultura de conformidade co disposto polo/a defunto/a ou polo que a súa familia determine.6.3. Tamén poderán realizarse actos de culto no lugar ou lugares que para iso se destinen, ben no tanatorio anexo ao cemiterio, ben en lugar descuberto, neste caso previa autorización expresa da Alcaldía e para acto concreto e determinado.7.1. O Concello destinará polo menos un edificio para capela, onde se celebrarán os actos de culto de tódalas confesións, sen distinción.7.2. No momento de realizar o acto ou rito relixioso, poderán incorporarse os obxectos e imaxes de culto necesarios para o seu desenvolvemento, e que se deberán retirar logo de concluído o acto.7.3. A Alcaldía poderá aprobar unha instrución para a utilización da capela.7.4. Poderase acoutar, tamén, un espazo ao aire libre, con idénticas características de aconfesionalidade, cando se prefira realizar os ritos ao descuberto; todo sen dano das prácticas funerarias que se fagan sobre a propia sepultura.7.5. Tódolos usuarios do cemiterio teñen a obriga de respectar estas normas.8.1. En cada enterro: a).- No nicho, unha vez tapiado, procederase á colocación da cor existente coas suxeicións correspondentes. b).- O Concello de Dumbría facilitará unha tapa da cor correspondente que será a empregada polo propietario para realizar a gravación. c).- A familia gravará a tapa con letras de aceiro inoxidable sendo tanto o modelo da letra como o do texto, o indicado pola familia. d).- Unha vez recibida a tapa gravada substituirase pola existente e entregarase ao Concello a tapa inicial. e).- A posición das cores das tapas nos nichos non poderán ser modificadas.8.2. Administración: A administración do cemiterio, comprenderá: Os traballos de xardinería en todo o recinto do cemiterio, establecéndose prioridade para o rego das zonas de céspede, fertilizar e acondicionar o mesmo, plantación anual de flores e plantas de tempada e recorte de arbustos. A limpeza do cemiterio deberase facer coa prioridade necesaria para mantelo limpo e transitable sempre. A vixilancia do cemiterio, mentres permaneza aberto, de acordo co horario que se sinale pola Alcaldía. A limpeza e repaso de muros e rúas do cemiterio, tellado e fachadas. Se non se dispón de instalacións no cemiterio, empregaranse as instalacións destinadas a tal fin noutros cemiterios municipais. Calquera outra das descritas no presente regulamento. As funcións da administración comprenderán: a) Encargarse das direccións dos servizos do cemiterio e utilización das instalacións. b) Propoñer as modificacións que se deban efectuar nas ordenanzas de policía ou fiscais que regulen o uso do cemiterio e as súas instalacións, xustificando os motivos da modificación e o estudo económico correspondente, no caso das fiscais. c) Propoñer as instrucións de réxime interior e horarios de prestación de servizos e de apertura do cemiterio, sen dano do disposto no artigo relativo á orde e goberno interior do cemiterio. d) Tramitar os expedientes relativos a inhumacións, exhumacións, traslados de cadáveres ou restos, os de apertura de nichos, así como os que se refiran a concesións e demais servizos complementarios previa autorización correspondente co seu caso. e) Levar por medio de libros ou fichas un rexistro dos seguintes datos: - Enterramentos - Apertura de nichos. - Rexistro de sepulturas nun libro foliado e selado. - Rexistrar en dito libro os cadáveres que se inhumen ou exhumen. - Cumprimentar no modelo que se especifique os datos citados no libro de rexistro. Os enterramentos efectuaranse en nichos, que é a unidade de enterro construída con dimensións de 75x75x210. Os nichos cinxiranse ás seguintes normas sanitarias: A) Polo exterior dispoñerase un reforzado ventilado de granito nacional con acabado pulido apomazado, de 2 cm. de espesor, fixado con ancoraxe oculta. B) Os nichos disporanse amoreados en columnas de catro alturas. C) Os módulos dos nichos están rematados con repisas de granito 35x10 cm., chapados de granito nacional con acabado pulido, de 3 cm. con rebaixes para separación e canto pilastra e chapados de granito con acabado pulido de 5 cm. fixados con ancoraxe oculta, recibidas con morteiro de cemento e area de río (M10). D) Nos cinceiros dispoñeranse tapas de granito nacional de 3 cm. de espesor con acabado en corte de serra formada por dúas pezas de 60x45 cm. unha delas con argola para o seu levantamento, e unha peza de 90x40 cm., todas elas reforzadas pola parte inferior cunha estrutura de aceiro galvanizado formada por angular 50x5 en todo o seu perímetro e unha aspa central formada por perfil T 50*5 adheridas con resina epoxi. E) As tapas dos nichos serán a base de placas de resina tipo TRESPA, de 10 mm de espesor, unha cara vista, en varias cores satinadas segundo a distribución cromática instalada. No exterior dispoñerase un acristalamento con vidro temperado Securit incoloro de 10 mm de espesor, fixado con bisagras de aceiro inoxidable aos laterais sobre paramentos de granito e fecho de aceiro inoxidable. F) A distribución e separación dos nichos será a establecida segundo o Proxecto Técnico para o cal foi concedida a licenza de obras. G) A posición das cores das tapas nos panteóns non poderá ser modificada. O cemiterio contará con terreo suficiente dispoñible para calquera posible ampliación, que se realizará tomando como modelo o proxecto técnico aprobado polo Concello en Xunta de Goberno Local de 5 de xuño de 2009. O Concello terá como mínimo un panteón de 4 nichos adicado a enterramento de restos cadavéricos tendo en conta tamén as outras instalacións municipais. No tanatorio anexo ao cemiterio disporase do espazo preciso para depósito de ósos (osario). No caso de que o tanatorio non estea dispoñible utilizaranse outras instalacións funerarias municipais. As cinzas depositaranse aos pés de cada panteón.14.1.- A utilización das instalacións do cemiterio realizarase de acordo coa súa natureza.14.2.- No uso do depósito de cadáveres, sala de autopsias e departamento de conservación, atenderase, preferentemente, ás resolucións xudiciais que así o ordenan.15.1.- Os titulares das concesións rexistraranse e anotaranse nos libros correspondentes. Nos supostos de extravío de documento acreditativo do título e para a expedición de nova copia polo concello, atenderase ós datos que figuren no rexistro correspondente. A corrección de erros materiais ou defecto dos datos contidos nos libros poderase realizar de oficio ou a instancia de parte polo concello segundo o disposto na lexislación de procedemento administrativo.15.2.- Poderán ostentar a titularidade do dereito sobre as concesións: a) A persoa física solicitante da adxudicación. b) Os cónxuxes, con independencia do réxime económico matrimonial. c) Calquera persoa xurídica. Neste suposto exercerá o dereito a persoa que ostente o cargo ó que estatutariamente lle corresponda esta facultade. No seu defecto, a Presidencia ou cargo directivo de maior rango. d) A agrupación de persoas físicas en réxime de cotitularidade ó amparo da lexislación civil.15.3.- O exercicio dos dereitos contidos no título de concesión corresponden en exclusiva ó/á titular nos termos contidos no artigo anterior. No suposto contemplado nos apartados b) e d) do número anterior poderá exercitar os dereitos funerarios calquera dos cónxuxes ou dos asociados, salvo disposición expresa en contrario dos afectados.15.5.- A transmisión das licenzas comunicarase ó Concello.15.6.- As licenzas quedarán sen efecto cando os nichos se desatendesen polos titulares das licenzas, familiares ou parentes, dando lugar a que semellen en estado ruinoso ou de abandono co conseguinte perigo ou mal aspecto. A declaración de caducidade da licenza polas causas devanditas esixirá a tramitación dun expediente segundo as normas procedementais e con audiencia ó interesado/a.16.1.- As inhumacións, exhumacións e traslados de cadáveres ou restos cadavéricos, axustaranse ás normas legais de policía sanitaria e mortuoria que regulan a materia con carácter xeral.16.2.- A autorización dunha inhumación precisará da presentación na administración do servizo, da seguinte documentación: a) Licenza de enterramento, nos casos de morte natural. b) Autorización do xulgado competente, en casos distintos da morte natural. c) Autorización do/a titular da concesión sepulcral.16.3.- Á vista da documentación presentada, expedirase a papeleta de enterramento, por duplicado, debendo presentarse o orixinal no cemiterio, como xustificación de que foi autorizada a inhumación.16.4.- Na papeleta de enterramento farase constar: -nome e apelidos do/a defunto/a. -data da defunción. -causa da mesma. -lugar de enterramento, coa consignación específica do nicho onde deba ser inhumado. -autorización, no seu caso, para o emprego do depósito ou doutra instalación e duración da mesma.16.5.- A Administración recollerá a papeleta de enterramento, formalizando a dilixencia de prestación do servizo, a efectos de anotación no libro de rexistro correspondente.16.6.- A exhumación de cadáveres cinguirase ás disposicións xerais na materia e requirirá a previa autorización do servizos correspondentes de Sanidade, autorizando o Concello as operacións sobre as que é competente.16.7.- Formularase petición para iso, que tramitará a administración do servizo, acompañando a seguinte documentación: -Autorización do organismo de Sanidade, con determinación das operacións concretas a realizar. -Concesión sepulcral, tanto da sepultura onde está depositado o cadáver coma da sepultura a onde se pretende trasladalo, sempre que se atope no recinto do cemiterio. -Autorización dos/as correspondentes titulares.16.8.- O expediente resolverase de xeito análogo ós de inhumación, expedíndose papeleta, onde deberá constar: -nome e apelidos do/a defunto/a. -sepultura que ocupa. -actuación que se realizará co cadáver; con autorización de ocupación doutro nicho, se así se desexa.16.9.- Realizaranse os trámites administrativos posteriores de forma análoga aos supostos de inhumación.17.1.- O cemiterio permanecerá aberto ó público o tempo suficiente para atender a realización dos enterramentos, actos de culto e honras fúnebres, así coma as visitas e coidado das sepulturas polos familiares das persoas enterradas.17.2.- Pola Alcaldía fixarase un horario que atendendo a cada época do ano sexa o máis conveniente para cumprir estes fins.17.3.- O horario habitual ampliarase nas datas tradicionais de visitas ós defuntos.17.4.- Non se permitirá a entrada ó cemiterio a persoas ou grupos de persoas que polos seus xestos ou outras causas poidan perturbar a tranquilidade ou seguridade do recinto.17.5.- Sancionarase a quen deteriore as plantacións ou instalacións e a quen empregue elementos ou flores doutros nichos para adornar sepulturas distintas.17.6.- Non se poderá introducir no cemiterio ningún obxecto para a súa colocación en sepulturas, sempre que desmereza o carácter do recinto. Tampouco se permitirá retirar ningún obxecto e sacalo do cemiterio, non podendo saír con flores do recinto.17.7.- Non se permitirá o acceso de carruaxes, carros ou vehículos ó recinto do cemiterio; con excepción dos que empregue o persoal de obras que efectúe reparacións ou construción dunha ampliación de nichos, estando estes debidamente autorizados e con determinación de limitación horaria, nos momentos en que menos se entorpeza o tránsito polo cemiterio.17.8.- Tampouco se permitirá a entrada de ningunha clase de animais.17.9.- Os nichos estarán numerados na forma que se dispoña; quedando obrigados os/as titulares a aceptar a colocación dos sinais de identificación e o seu contido.17.10.- Os féretros para falecidos/as indixentes serán facilitados polo Concello se a defunción ocorre dentro do termo municipal, salvo que fose en establecemento da Deputación, xa que, en tal caso, correrá este organismo coa obriga de facilitar o féretro.17.11.- Cada féretro conterá exclusivamente o cadáver para o que se autorizou o enterramento, non podendo depositarse dous ou máis cadáveres nun mesmo féretro, salvo nos seguintes casos: -Nais e recén nacidos, falecidos ambos os dous no momento do parto. -Catástrofes. -Graves anormalidades epidemiolóxicas. Nos dous primeiros supostos o enterro de dúas ou máis persoas nun mesmo féretro será autorizada pola autoridade gobernativa competente na materia.17.12.- Do mesmo xeito, tal autoridade poderá autorizar enterramentos sen féretros nas condicións que se determinen. Os restos que procedan das sepulturas e que non sexan restos humanos porque correspondan á evacuación ou a limpeza das mesmas, tales como féretros, roupas, accesorios, etc., serán destruídos no forno destinado a este fin. Non se autorizarán obras e construcións particulares nas unidades de enterramento adxudicadas mediante a expedición do correspondente título de dereito funerario. Con independencia das estipulacións que estableza a normativa urbanística, as construcións particulares dos recintos do cemiterio cinguiranse ás seguintes normas: 20.1.- Non se permitirá a colocación de floreiros, pías ou calquera outro elemento decorativo similar na fachada dos nichos, a non ser que estean pegados coas medidas e normas vixentes en cada construción. As lápidas e demais ornamentos funerarios non poderán sobresaír do paramento frontal do nicho.20.2.- Para a instalación de terradas, xardineiras e demais ornamentos funerarios ós pés das sepulturas rexerán as instrucións do cemiterio e con autorización expresa, coidando de non entorpecer a limpeza e realización dos distintos traballos. O presente regulamento entrará en vigor o día seguinte da aprobación definitiva e da súa publicación completa no Boletín Oficial da Provincia. Dumbría, 26 de outubro de 2012. O ALCALDE, asdo: José Manuel Pequeño Castro.